Diari Oficial de la Generalitat Valenciana


Sumari del DOGV 4280, del 27-06-2002 (2002/6230)

RESOLUCIÓ de 30 de maig de 2002, de la secretària general de la Conselleria de Justícia i Administracions Públiques, per la qual resol inscriure els Estatuts del Consell dels Col·legis Oficials de Gestors Administratius de la Comunitat Valenciana amb la nova redacció donada a l'article 33.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4280

Data del DOGV
:   27-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/6230


Data del document
:   30-05-2002

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * col·legi professional
    * professió administrativa
    * legislació
    * reglament intern

RESOLUCIÓ de 30 de maig de 2002, de la secretària general de la Conselleria de Justícia i Administracions Públiques, per la qual resol inscriure els Estatuts del Consell dels Col·legis Oficials de Gestors Administratius de la Comunitat Valenciana amb la nova redacció donada a l'article 33. [2002/X6230]
  
Vist l'expedient de modificació estatutària instruït a instància del senyor Miguel Zabala Royo, en nom i representació, i com a president del Consell dels Col·legis Oficials de Gestors Administratius de la Comunitat Valenciana, inscrit amb el número 15 de la Secció Segona del Registre de Col·legis Professionals i de Consells Valencians de Col·legis Professionals de la Comunitat Valenciana, en què sol·licita la inscripció i registre de la modificació de l'article 33 dels seus Estatuts en el mencionat Registre, en raó als següents
  
Fets
  
Primer. Que el senyor Miguel Zabala Royo, en nom i representació del Consell dels Col·legis Oficials de Gestors Administratius de la Comunitat Valenciana, va sol·licitar la inscripció en el Registre de Col·legis Professionals i de Consells Valencians de Col·legis Professionals de la modificació estatutària acordada, en compliment d'allò que ha previst l'article 11.1 de la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana.
  
Segon. Que segons consta en el certificat aportat de l'acta, la Junta General Extraordinària del Consell, en la reunió del dia 28 de desembre de 2001, va acordar aprovar per unanimitat la modificació de l'article 33 que rep la següent redacció:
  
?Els recursos econòmics del Consell estaran integrats per:
  
1) La contribució que els col·legis integrants del Consell Autonòmic realitzen al Consell General, en la proporció que en cada exercici acorde el Consell Autonòmic, fins a un màxim del 75% de la contribució, que serà directament detreta de les transferències que a dit efecte realitzen.
  
2) Les contribucions o derrames que pogueren acordar-se en cada moment per a atendre el pressupost ordinari o alguna actuació determinada. Esta contribució es fixarà, sempre, en atenció a la proporció del nombre de col·legiats en exercici i no en exercici de cada Col·legi, inscrits el 31 de desembre de l'any anterior a l'exercici econòmic de què es tracte, i s'establirà, així mateix, la forma en què esta contribució haja de ser aportada per cada Col·legi.
  
3) L'import dels certificats que expedisca.
  
4) Les subvencions oficials, donacions, aportacions i llegats, que el Consell puga rebre.
  
5) Els interessos i rendiments dels seus depòsits i la resta de béns i drets de què es dispose.
  
6) Els ingressos per publicacions i prestació de servicis i altres activitats que li siguen pròpies.
  
7) Qualsevol altre recurs obtingut de conformitat amb les disposicions legals?.
  
Tercer. Que, en exercici del control de legalitat, establit per l'article 11 de la llei autonòmica adés esmentada, s'ha revisat la modificació acordada.
  
Fonaments de dret
  
Primer. Que els Estatuts contenen totes les determinacions exigides en l'article 17 de la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana.
  
Segon. Que la modificació estatutària ha sigut aprovada amb els requisits i les formalitats prevists en dit article i en els mateixos Estatuts del Consell.
  
Tercer. Que l'expedient ha sigut tramitat pel Servici d'Entitats Jurídiques, adscrit a la Secretaria General de la Conselleria de Justícia i Administracions Públiques, competent per així disposar-ho l'article 6.1 de la Llei 6/1997, de 4 de desembre, en virtut de les atribucions que té conferides pels decrets 13/1999, i 91/1999, de 30 de juliol, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Justícia i Administracions Públiques, respectivament, i en relació amb el Decret 4/2002, de 8 de gener, del Govern Valencià, pel qual s'aprova el Reglament de Desenvolupament de la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana.
  
Vists l'article 36 de la Constitució i l'article 31.22 de l'Estatut d'Autonomia de la Comunitat Valenciana; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; la Llei 2/1974, de 13 de febrer, de Col·legis Professionals, amb les modificacions posteriors, en els seus preceptes bàsics; el Decret 4/2002, de 8 de gener, del Govern Valencià, pel qual s'aprova el Reglament de Desenvolupament de la Llei 6/1997, de 4 de desembre, de la Generalitat Valenciana, i la resta de disposicions complementàries, resolc:
  
Inscriure els Estatuts del Consell dels Col·legis Oficials de Gestors Administratius de la Comunitat Valenciana amb la nova redacció donada a l'article 33, tal com figura en l'antecedent de fets segon.
  
Contra la present resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des del sendemà de la seua notificació, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des del sendemà de la seua notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 30 de maig de 2002.- La secretària general: Carmen Galipienso Calatayud.